Uznesenie Okresného súdu Vranov nad Topľou sp. zn. 8P/103/2024 z 7. 1. 2025
Uznesenie Okresného súdu Vranov nad Topľou z 7. januára 2025, sp. zn. 8P/103/2024, ECLI:SK:OSVT:2025:8824201895.4
Súd: Okresný súd Vranov nad Topľou
Spisová značka: 8P/103/2024
ECLI: ECLI:SK:OSVT:2025:8824201895.4
Dátum vydania: 7. 1. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/103/2024 8824201895 07. 01. 2025 JUDr. Silvia Šviderská ECLI:SK:OSVT:2025:8824201895.4
Uznesenie Okresný súd Vranov nad Topľou v právnej veci starostlivosti súdu o maloletých, mal. A. B., nar. XX.XX.XXXX a mal. C. B., nar. XX.XX.XXXX, obaja zastúpení kolíznym opatrovníkom: Úrad práce, sociálnych vecí a rodiny Vranov nad Topľou, Námestie slobody 5, Vranov nad Topľou, na návrh matky: D. B., nar. XX.XX.XXXX, bytom E. XXX, za účasti otca: F. B., nar. XX.XX.XXXX, bytom E. XXX, A., o úpravu práv a povinností rodičov k maloletým deťom, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Matka sa podaným návrhom domáhala vydania rozhodnutia, ktorým by súd zaviazal otca platením výživného na každé maloleté dieťa v sume 30 ,- eur mesačne. 2. Pred začatím pojednávania matka zobrala návrh späť a žiadala konanie zastaviť, nakoľko s manželom obnovili spolužitie a spoločne zabezpečujú výchovu a starostlivosť o maloleté deti. 3. Kolízny opatrovník so späťvzatím návrhu súhlasil. Otec neoznámil súdu vážne dôvody nesúhlasu so späťvzatím návrhu. 4. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Nakoľko matka vzala svoj návrh na úpravu rodičovských práv a povinností k mal. deťom v celom rozsahu späť a po obnovení spolužitia rodičov nie je potrebné v konaní pokračovať, súd s poukazom na vyššie uvedené zákonné ustanovenie, konanie zastavil. 6. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

